สังคมข่าวหุ้นนิวส์เวฟ
*ตลาดหุ้นไทยล่าสุดปิดการซื้อขายที่ระดับ 1,584.29 จุด ปรับเพิ่มขึ้น 5.47 จุด พ่วงด้วยมูลค่าการซื้อขายรวม 6.6 หมื่นล้านบาท
26 ม.ค. 2560

*ตลาดหุ้นไทยล่าสุดปิดการซื้อขายที่ระดับ 1,584.29 จุด ปรับเพิ่มขึ้น 5.47 จุด พ่วงด้วยมูลค่าการซื้อขายรวม 6.6 หมื่นล้านบาท
* พี่ SET ยังคงสามารถปิดตลาดในแดนบวกไว้ได้ แม้เมื่อวานจะเผชิญกับกลุ่มขายสุทธิถึง 3 ประสาน
* โดยต่างชาติเป็นขาที่สาดออกหนักสุด 1,553 ล้านบาท ตามด้วยรายย่อยที่ขายไป 719 ล้านบาท และบัญชีบริษัทหลักทรัพย์อีก 51 ล้านบาท ส่วนขาเข้าซื้อสุทธิสถาบันพระเอกสุดๆ เข้าเก็บไป 2,324 ล้านบาท
* เริ่มกันด้วยหุ้นแรกมาจากฝั่งตลาด mai นั่นคือ  COMAN
* แม้จะดูเป็นหุ้นนอกกระแส แต่ขอโทษในแง่พื้นฐานในมือแล้ว อัดแน่นไปด้วยปัจจัยบวกเต็มเปี่ยม
* โดยล่าสุดทางผู้บริหารมั่นใจว่า งวดปี 60 รายได้จะมีโอกาสเติบโตต่อเนื่องไม่หยุด
* ซึ่งเป็นผลมาจากแผนการขยายธุรกิจบริษัทที่บุกสู่ต่างประเทศ จะเข้ามาช่วยเพิ่มรายได้
* ที่สำคัญหลังจากได้เงินไอพีโอกันมาตั้งแต่ปลายปี 59 ยังพลิกโฉมหน้าธุรกิจ เพราะเท่ากับได้เงินระดมทุนมาติดปีกต่อยอดกิจการให้โบยบินไกลยิ่งขึ้น
* ดังนั้น เทรนด์ธุรกิจดูแล้วโดดเด่นทั้งในเชิงระยะสั้น-ระยะยาว แน่นอน
* หุ้น TPIPL รวม 2 วันทำการล่าสุด ดิ่งหนักลงไปแล้วเกือบ 15% * โดยเป็นผลมาจากตัวลูก TPIPP  สะดุดกับปัญหาเซ็น PPA โครงการโรงไฟฟ้าขยะ 90 MW ไม่ทัน
* งานนี้ เลยกลายเป็นปัจจัยลบกระเทือนต่อหุ้น TPIPL หนักทั้งในเชิงเซนติเมนท์หรือตัวพื้นฐาน
* โดยในแง่เซนติเมนท์ พอ TPIPP มีปัญหา ก็เลยทำเอาหลายคนหวั่นว่า กระบวนการขายไอพีโอหรือกำหนดเข้าเทรดจะทำได้ทันตามที่ตั้งเป้าหรือไม่
* ส่วนแง่พื้นฐาน ผลพวงจากเหตุการณ์นี้ ล่าสุด โบรกฯ ลุยหั่นกำไร TPIPL งวดปี 60 หายไปประมาณ 1,700 ล้านบาท เท่ากับทั้งปี 60 จะมีกำไรประมาณ 1,800 ล้านบาท ต่ำกว่าเดิมที่คาดไว้ร่วมกว่า 3,000 ล้านบาททีเดียว
* แต่เอาจริงๆ ปัญหานี้ทาง TPIPP เองไม่ได้นิ่งนอนใจ และเร่งเดินหน้าแก้ปัญหาแล้วเช่นกัน
* เพราะล่าสุด กกพ. เองได้ตอบรับการยื่นเรื่องของ TPIPPเรียบร้อยแล้ว และให้ขยายเวลา PPA ออกไปได้เกือบ 300 วัน
* ดังนั้นจึงขึ้นอยู่กับตัวบริษัทเองแล้วล่ะ จะสามารถเร่งปิดฉากปัญหานี้ได้รวดเร็วมากน้อยเพียงใด
* เพราะหากทุกอย่างคืบหน้าได้ดี อีกไม่นานตัวราคา TPIPL จะกลับมาฟื้นตัวขึ้นตามเช่นกัน
* หุ้นรับเหมามาอีกแล้วจ้า ล่าสุด เป็นข่าวดีของหุ้น STEC-CK
* โดยมีปัจจัยบวกสำคัญมาจากกรณี กรมทางหลวง สรุปผลประมูลมอเตอร์เวย์ 2 สาย ส่วนรายละเอียดเป็นอย่างไรพลิกไปอ่านในฉบับได้เลย
* ดังนั้นเมื่อข่าวดีมา STEC-CK จึงย่อมทำราคาดีดเด้งขานรับกันแน่ สายเทรดดิ้งจัดไปไม่ต้องรอช้า
* หุ้น SCC ทำเซอร์ไพรส์กันเป็นอย่างมาก เพราะสามารถทำกำไรปี 59 และจ่ายปันผลส่งท้ายสูงกว่าประเมินแบบท่วมท้น
* เริ่มจากงบปี 59 ปิดปีซัดกำไรทะลุ 56,000 ล้านบาท มากกว่าที่โบรกฯ มองไว้แถว 54,000 ล้านบาท * เช่นเดียวกันตัวปันผลที่อัดส่งท้ายถึง 10.50 บาท มากกว่าที่มองกันไว้แถว 8 บาท
* จึงเท่ากับมีข่าวดีหนุนหุ้นปูนใหญ่แบบ 2 เด้ง
* นี่เผลอๆ ไม่แน่นะฝั่งวงการเงินอาจมีการปรับราคาเป้าหมายหรือประมาณการงวดปี 60 กันใหม่อีกรอบ * เพื่อให้สะท้อนเทรนด์ธุรกิจของ SCC ที่มาสดใสเกินคาด ดังนั้น แฟนหุ้นบลูชิพต้องลองจับตากันดู
* หุ้น FN หุ้นถอยไหลลงมาแนวรับ 8.10 บาท เป็นที่เรียบร้อย * แหม… ราคาหล่นลงมาอยู่ระดับนี้พลาดไม่ได้ เพราะถือเป็นโอกาสงามเข้าเก็บสถานเดียว
* เทรนด์ธุรกิจเติบโตแกร่งไร้ปัญหา โดยเฉพาะงบไตรมาส 4/59 ที่แว่วว่าซัดกำไรโตก้าวกระโดด
* ถ้าอิงตามที่โบรกฯ ประเมินไว้ล่าสุด เคาะกำไรสุทธิไว้แถว 40 ล้านบาท เท่ากับเพิ่มขึ้น 150% จากปีก่อนเลยละ
* แรงหนุนหลักมาจากออเดอร์คำสั่งซื้อที่ไหลเข้ามาช่วงเดือน ธ.ค. 59 แน่น หลังจากเปิดสาขาใหม่ที่อยุธยา
* วันนี้ ถ้าไม่มีอะไรผิดพลาด หุ้น FN น่าจะรีบาวน์กลับขึ้นมาได้อีกครั้ง และย้ำกันรอบว่า ที่ฐานราคาหุ้นปัจจุบัน เป็นโอกาสงามที่จะเข้าลงทุน รอรับการเติบโตระยะยาวได้สบายๆ งานนี้ ห้ามพลาดเด็ดขาด